Sagunt celebra la XIII edició del Dia Internacional de les Persones amb Discapacitat
24 de novembre 2021

Sagunt celebrarà divendres que ve, 3 de desembre, la XIII edició del Dia Internacional de les Persones amb Discapacitat impulsat pel departament de Serveis Socials de l'Ajuntament de Sagunt i pel Sistema Públic Valencià de Serveis Socials. La cita tindrà lloc als jardins del Centre Cívic, Antic Sanatori, del Port de Sagunt a partir de les 10.30 hores.

El programa previst per a este dia compta amb diverses activitats. La inauguració tindrà lloc a les 10.30 hores; a les 10.45h es realitzarà un ball conjunt titulat “I volar!”; a partir de les 11 hores es podran realitzar diferents tallers entre els estands que hauran allí situats; a les 12.30 hores tindrà lloc una taula redona titulada “Participació i lideratge”; a les 13.30 hores, un dinar de pà i porta i, per a finalitzar, a les 15 hores es realitzarà una volta a peu pels voltants del Triangle Umbral i la lectura del manifest.

El regidor de Serveis Socials, Alejandro Sotoca, ha explicat que les jornades paralímpiques, que de normal se celebraven dins del poliesportiu, enguany tindran lloc als jardins del Centre Cívic. «**La idea és que totes les associacions que col·laboren amb l'Ajuntament puguen posar estands i així mostrar a la ciutadania tot el que fan. També col·laboren amb nosaltres, per a fer-ho tot l'inclusiu que puguem, col·legis i instituts, que participaran en estes activitats. La idea és donar visibilitat a tot el col·lectiu, que com ja sabem és poc visible, i volem fer unes jornades boniques i divertides perquè tota la ciutadania participe**», ha destacat Sotoca.

Entre els centres participants en l'activitat estan Socoltie, Avocam, Centre Ocupacional San Cristòfol, Centre d'Educació Especial Sant Cristòfor, Aula cyl del CEIP Maestro Tarazona, CEIP Tierno Galván, IES Jorge Juan, Fundació JIMB, Associació de Sordos, residència Nuestros Hijos, habitatges tutelats i Discamp.

![](/media/axklwt0u/c-cartell-discapacitat.jpg?width=612.3863636363636&height=850)

*   [](http://www.facebook.com/sharer.php?u=https://aytosagunto.es/va/actualitat/sagunt-celebra-la-xiii-edicio-del-dia-internacional-de-les-persones-amb-discapacitat/ "Facebook")
*   [](http://twitter.com/share?url=https://aytosagunto.es/va/actualitat/sagunt-celebra-la-xiii-edicio-del-dia-internacional-de-les-persones-amb-discapacitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-celebra-la-xiii-edicio-del-dia-internacional-de-les-persones-amb-discapacitat/ "Linked In")
*   [](mailto:?body=https://aytosagunto.es/va/actualitat/sagunt-celebra-la-xiii-edicio-del-dia-internacional-de-les-persones-amb-discapacitat/)